રાજ્યમાં દિવાળીના તહેવારનો આનંદ વ્યાપી ગયો છે અને આજે ધનતેરસથી 17 નવેમ્બર સુધી 21 દિવસનું વેકેશન પડી ગયું છે. જિલ્લાની પ્રાથમિક અને માધ્યમિક મળીને એક હજાર જેટલી શાળાઓ 21 દિવસ બંધ રહેશે. શાળાઓમાં દિવાળી વેકેશન પડવાની સાથે પ્રથમ સત્રનો અંત આવશે. આજે શાળાનો દિવાળી પહેલાનો છેલ્લો દિવસ હોવાથી વિદ્યાર્થીઓ ખૂબજ આનંદમાં હતા અને તેમણે શાળામાં રંગોળી બનાવીને દિવાળીનો આનંદ માણ્યો હતો. અમદાવાદના સીટીએમ પાસેની ઉદગમ શાળાના બાળકોએ રંગોળી બનાવીને શહિદ જવાનોને શ્રદ્ધાંજલિ અર્પી હતી.